Lista de catástrofes naturais en 2018

Esta é unha lista sobre as catástrofes naturais que aconteceron durante o ano 2018. Catástrofes naturais por mes
Xaneiro
5 de xaneiro República Democrática do Congo: Inundacións en Kinshasa no 2018. As fortes choivas torrenciais do 4 de xaneiro provocaron derrubamentos na capital, Kinshasa deixaron: 44 mortos, 192 casas destruídas e 5100 inundadas. Francia: Tormenta Eleanor no 2018. A tormenta Eleanor deixa nos Alpes 5 mortos, 26 feridos e 2 desaparecidos.
13 de xaneiro Estados Unidos: Inundacións en California en xaneiro de 2018. As inundacións provocadas polas fortes choivas e os desprendementos no estado de California, deixa 18 mortos e 43 desaparecidos.
18 de xaneiro Alemaña: Tormenta Friederike no 2018. A tormenta Friederike durante o 18 de xaneiro provocou fortes ventos que deixaron 6 mortes en Alemaña. Países Baixos: Tormenta Friederike no 2018. A tormenta Friederike deixa nos Países Baixos 2 mortos. Bélxica: Tormenta Friederike no 2018. A tormenta Friederike deixa en Bélxica 1 morto.
Febreiro
19 de febreiro Bolivia: Fortes choivas en Bolivia en febreiro de 2018. As fortes choivas deixaron en Bolivia polo menos 8 mortos e máis de 15000 afectados. O maior número de vítimas sucedeu en Tiquipaya.
25 de febreiro Estados Unidos: Inundacións nos Estados Unidos do 25 de febreiro de 2018. As graves inundacións provocadas polas fortes choivas do 25 de febreiro deixaron no centro e nordeste do país 5 mortos.
Abril
27 de abril Israel: Tormentas en Israel durante o 26-27 de abril de 2018. As fortes tormentas deixaron grandes cantidades de choiva que provocaron a formación de riadas e torrentes principalmente na rexión de Arava. O número total de vítimas mortais ascende a 11.
Maio
4 de maio Kenya: Fortes choivas en Kenya dende principios de marzo do 2018. A tempada de choivas en Kenya deixa polo 112 mortes, 48477 fogares destruídos, 260200 desprazados e grandes zonas agrícolas danadas.
15 de maio Ruanda: Inundacións en Ruanda no 2018. Despois de catro meses de intensas choivas e graves inundacións deixaron un saldo total de máis de 200 mortos, uns días antes de acabar a tempada de choivas houbo un derrubamento que provocou 18 mortos. Máis de 9000 casas foron destruídas.
21 de maio Paquistán: Onda de calor dende o 19 de maio ata o 24 de maio de 2018 en Paquistán. Unha onda de calor que afectou a cidade de Karachi, deixou polo menos 65 mortos polas altas temperaturas.
27 de maio Somalia: Inundacións en Hirshabelle, Yubaland e Banadir dende marzo de 2018. As inundacións provocadas polas intensas chuvias en varios estados de Somalia deixan, polo menos, 21 mortos, 800000 persoas afectadas e máis de 230000 persoas tiveron que abandonar os seus fogares.
28 de maio Etiopía: Derrubamento de terras no Sur de Etiopía en maio do 2018. As fortes choivas provocaron graves derrubamentos de terras que deixaron no Sur de Etiopía 32 mortos e 6 feridos.
29 de maio Estados Unidos: Furacán Alberto de 2018. O furacán Alberto ao seu paso por Carolina do Norte deixa 2 mortos.
Xuño
3 de xuño Guatemala: Erupción do volcán do Fuego do 3 de xuño de 2018: A erupción volcánica en Guatemala deixou polo menos 188 mortos, 2853 feridos, 240 desaparecidos, 2839 refuxiados e preto de 2 millóns de afectados.
18-20 de xuño Costa do Marfil: Inundacións por fortes choivas do 18 ao 20 de xuño de 2018 en Abiyán. As intensas choivas provocaron inundacións que asolaron a cidade de Abiyán e deixaron 18 mortos. As autoridades políticas declararon a alerta vermella na zona afectada.
Xullo
6 de xullo Canadá: Onda de calor dende o 29 de xuño de 2018 ata o 6 de xullo de 2018 no Canadá. Unha onda de calor na rexión do Quebec deixou polo menos 70 mortos. 34 deles en Montreal.
9 de xullo Xapón: Inundacións do 28 de xuño ao 9 de xullo de 2018 no Xapón. As inundacións provocadas polas fortes choivas deixa 209 mortos e máis de 50 persoas aínda seguen desaparecidas. Unhas 5900 persoas permanecen en refuxios. Xapón: Onda de calor no Xapón do 9 de xullo ao 26 de xullo de 2018. A onda de calor que afectou ao Xapón deixou 138 mortos e 71266 persoas tiveron que ser hospitalizadas por insolación. Unha das zonas máis afectadas polas altas temperaturas é Kumagaya.
17 de xullo Nixeria: Inundacións en xullo de 2018 en Nixeria. As inundacións provocadas polas fortes choivas entre os días 15 e 16 deixaron 52 mortos, 24 feridos e 20 desaparecidos no estado de Katsina, sendo a zona máis afectada a cidade de Jibia. 18-22 de xullo Vietnam: Furacán Son Tinh do 18 de xullo ao 22 de xullo de 2018 en Vietnam. O furacán Son Tinh que afectou ao norte do país deixa ao menos 19 mortos e 13 desaparecidos, afectou a 15000 fogares e tamén arrasou varias zonas agrarias.
23-24 de xullo Camerún: Inundacións en Limbé e Douala do 23 ao 24 de xullo de 2018. As inundacións provocadas polas fortes choivas deixa en Limbé 6 mortos e varios edificios inundados. 23-26 de xullo Grecia: Incendios forestais provocados en Grecia do 2018: Numerosos incendios provocados afectaron as localidades que se sitúan nos arredores de Atenas, entre elas Mati, onde houbo o maior número de mortos, en total os incendios deixaron 94 mortos, 187 feridos e 3600 afectados. Os incendios comezaron o 23 de xullo e remataron o 26 de xullo de 2018.
26 de xullo Laos: Inundacións pola ruptura dunha presa en Laos no 26 de xullo de 2018. A ruptura dunha presa hidroeléctrica na provincia de Attapeu provocou a inundación de numerosas localidades que se encontraban preto dela. Isto deixou un saldo de polo menos 20 mortos, 131 desaparecidos e 6600 persoas sen fogar.
Agosto
1-6 de agosto Myanmar: Inundacións en Myanmar do 1 ao 6 de agosto de 2018. As inundacións, provocadas polas choivas monzónicas, afectaron a varios estados do país. O número de desprazados ascende aos 149004. Os estados polo número de mortos sería da seguinte forma: o Estado de Mon con 5 mortos, na rexión de Bago con 4 mortos, no Estado de Kayin con 3 mortos, na rexión de Magway con 2 mortos e na rexión de Tanintharyi con 1 morto. O que dá un total de 15 mortos.
2 de agosto Corea do Sur: Onda de calor en Corea do Sur no 2018. Unha onda de calor no país asiático matou a 29 persoas por insolación provocadas polas altas temperaturas.
4 de agosto Vietnam: Corremento de terras en Vietnam no 4 de agosto de 2018. As fortes choivas provocaron uns corrementos de terras que deixaron 6 mortos, 4 desaparecidos e 5 feridos na provincia de Lai Chau.
9 de agosto Níxer: Inundacións de agosto de 2018 en Níxer. As inundacións, que afectaron especialmente a Maradi e Diffa, deixaron 22 mortos e 50000 damnificados; ademais da destrución de miles de casas, tamén afectaron a zonas de cultivo, ao gando e pozos de auga potable.
5 e 19 de agosto Indonesia: Terremotos na illa de Lombock en agosto de 2018. A illa de Lombock sufriu dous graves terremotos que provocaron 557 mortos e 431416 persoas tiveron que abandonar os seus fogares. O custo económico dos sismos é de 459 millóns de euros. O número de feridos é descoñecido.
10-21 de agosto India: Inundacións na India do 2018. As inundacións, provocadas polas chuvias torrenciais do monzón no Estado de Kerala —que se prolonga dende o 29 de maio— deixa 417 mortos, 36 desaparecidos e 846680 refuxiados, . As chuvias tamén afectaron a outros estados como o de Uttar Pradesh con 204 mortos, Bengala Occidental con 195 mortos, Karnataka con 161 mortos e Assam con 46 mortos. Todas estas mortes son rexistradas ata o 22 de agosto, polo que a cifra de vítimas mortais pode cambiar. O número total de mortos é de 1023. As perdas ascenden aos 2800 millóns de dólares só no estado de Kerala.
18 de agosto Vietnam: Furacán Bebinca en Vietnam do 18 de agosto de 2018. O furacán Bebinca provocou en Vietnam polo menos 6 mortos e 2 desaparecidos. Ademais de destruír 21 casas e 1200 quedaron inundadas.
20 de agosto Italia: Crecida do Raganello do 20 de agosto de 2018. As fortes choivas provocaron a crecida do río Raganello en Civita, na rexión de Calabria, deixando 11 mortos, 5 desaparecidos e 23 persoas atrapadas que logo foron rescatadas. As cifras poden cambiar.
25 de agosto Irán: Terremoto en Irán do 26 de agosto de 2018. Un terremoto de 6'0 graos na provincia de Kermanshah deixa polo menos 2 mortos e 255 feridos e varios danos materiais. As cifras poden cambiar.
31 de agosto-actualidade Nixeria: Inundacións do río Níxer dende o 31 de agosto en Nixeria. As inundacións provocadas pola crecida do río Níxer que afectou a 10 estados diferentes en Nixeria deixaron polo menos 100 mortos e numerosas persoas sen fogar.
Setembro
4 de setembro Xapón: Furacán Jebi no Xapón dende o 27 de agosto ao 4 de setembro do 2018. O furacán Jebi deixa no Xapón 11 mortos, máis de 300 feridos e numerosas infraestruturas danadas como o Aeroporto Internacional de Kansai, onde preto de 3000 persoas tiveron que pasar a noite pola chegada do furacán. Nixeria: Inundacións en setembro de 2018 en Nixeria. As inundacións polas choivas intensas provocaron no estado de Kebbi polo menos 10 mortos. Ademais de destruír varias casas e zonas de cultivo e de gando.
5 de setembro Xapón: Terremoto de 6'7 graos no Xapón do 5 de setembro de 2018. Un terremoto de 6'7 graos en Hokkaido, que provocou corrementos de terras afectando especialmente a aldea de Atsuma. 44 persoas morreron. O número de feridos ascende a 600. Máis de 2700 persoas tiveron que abandonar os seus fogares, por danos estruturais.
6 de setembro Corea do Norte: Inundacións en setembro de 2018 en Corea do Norte. As inundacións provocadas polas fortes choivas en varias provincias deixan 76 mortos e 75 desaparecidos, moitos deles nenos. Uns 800 edificios foron destruídos.
7 de setembro España: Onda de calor en Cataluña no 2018. Unha onda de calor na primeira semana de agosto deixa en Cataluña 23 mortos mentres que as altas temperaturas de xullo provocaron 2 mortos. Ademais houbo 66 persoas que foron hospitalizadas por ataques de calor. Guinea: Inundacións mortais en Dokö no 2018. As fortes choivas provocaron graves inundacións que mataron a 2 mineiros e destruíron polo menos 11 vivendas no distrito de Kolènda, na subprefectura de Dokö.
14 de setembro-actualidade Estados Unidos: furacán Florence. Tocou o 14 de setembro terra na costa leste dos Estados Unidos. Afectando principalmente ao estado de Carolina do Norte e Carolina do Sur onde xa deixou 37 mortos, 1 ferido e preto de 1000000 persoas sen subministración eléctrica.
15 de setembro-actualidade Filipinas: Furacán Mangkhut no 2018. O furacán Mangkhut deixa no norte da illa de Luzón, polo menos 155 mortos, 126000 de afectados e 70 desaparecidos, ademais de danar zonas de cultivo. China: Furacán Mangkhut no 2018. O furacán deixa 2 mortos e 213 feridos na rexión de Hong Kong.
21 de setembro Francia: Canícula no verán en Francia de 2018. A canícula durante o verán de 2018 en Francia e unha onda de calor entre o 24 de xullo e o 8 de agosto deixa 1500 mortos.
22-23 de setembro Tunisia: Inundacións do 22 e 23 de setembro en Tunisia. As fortes choivas no nordeste do país, do 22 e 23 de setembro provocaron inundacións que mataron polo menos 4 persoas.
28 de setembro Indonesia: Terremotos e tsunami na illa de Sulawesi o 28 de setembro de 2018. O 28 de setembro na illa de Sulawesi houbo unha serie de terremotos, no que o máis potente foi de 7'5 graos, que provocou un tsunami o cal xunto aos terremotos provocaron a destrución e o caos principalmente nas cidades de Palu e Donggala. O total de mortos é de 2256, 4612 feridos e 680 desaparecidos, ademais hai 70821 desprazados e 65733 vivendas danadas ou destruídas. As autoridades dixeron que pode aumentar o número de vítimas.
30 de setembro Xapón: Furacán Trami no Xapón no 2018. O poderoso furacán Trami tocou o domingo 30 de setembro terra nas illas periféricas do arquipélago xaponés, deixando ao seu paso 4 vítimas mortais, 2 persoas desaparecidas e 150 feridas. Grecia: Medicane Zorba en 2018. O medicane Zorba afectou a varias zonas de Grecia e deixou polo menos 3 desaparecidos.
Outubro
7 de outubro Haití: Terremoto de 5'8 graos en Haití no 2018. Un terremoto de 5'8 graos sacudiu Haití deixando 17 mortos e máis de 330 feridos. As autoridades informaron que hai varios edificios que se derrubaron e outros quedaron danados.
9 de outubro España: Choivas torrenciais en Sant Llorenç des Cardassar o 9 de outubro de 2018. As choivas torrenciais que comezaron pola tarde do martes en Sant Llorenç des Cardassar, na illa de Mallorca deixan 13 mortos, 3 feridos e máis de 200 persoas desaloxadas. Dúas das vítimas mortais son cidadáns británicos.
11 de outubro Uganda: Esvaramento de terra ao leste de Uganda o 11 de outubro de 2018. As fortes choivas provocaron un crecemento do caudal dun río que se sitúa preto da fronteira con Kenya e á súa vez produciuse un esvaramento de terra que deixou varias aldeas afectadas. O número de mortos ascende a 41.
6 - 12 de outubro Estados Unidos: Furacán Michael no 2018. O furacán Michael comezou o seu percorrido o 6 de outubro e atravesou durante os seguintes días ata o 12 de outubro varios estados, entre eles o de Florida. O total de mortos é de 45 e miles de persoas seguen desaparecidas.
13-15 de outubro Portugal: Furacán Leslie no 2018. O furacán Leslie tocou o 13 de outubro de 2018 en Portugal. Os distritos de Coímbra e Leiria foron os máis afectados. Deixou 28 feridos leves, 61 persoas desaloxadas e 325000 vivendas sen electricidade. España: Furacán Leslie no 2018. As choivas torrenciais provocadas polo paso do furacán por Cataluña deixan 17 persoas feridas, 5 delas de gravidade. Francia: Furacán Leslie no 2018. As choivas torrenciais provocadas pola entrada en forma de tormenta de Leslie ocasionou preto de Carcasona graves inundacións, que deixaron polo momento 10 mortos, 1 desaparecido, 30 feridos graves e 7000 vivendas sen electricidade.
25 de outubro Xordania: Inundacións en outubro en Xordania. As inundacións mortais en Xordania deixan un saldo de 21 mortos, 35 feridos e varias persoas desaparecidas.
27 de outubro Estados Unidos: Furacán Iutu no 2018. O tifón Iutu atravesou as illas Marianas do Norte, deixando un saldo de 1 morto e milleiros de persoas sen electricidade. Filipinas: Furacán Iutu no 2018. O tifón Iutu deixa polo menos 15 mortos en Filipinas, aínda que as autoridades temen que aumente o número de vítimas mortais.
30 de outubro Italia: Temporal do 28 de outubro ao 30 de outubro de 2018 en Italia. Un temporal afecta a diferentes zonas de Italia, entre elas Venecia dende o pasado domingo, 30 de outubro. O saldo é de polo menos 29 mortos, máis de 7000 incidencias e numerosas localidades incomunicadas.
Novembro
2 de novembro Malí: Inundacións en Malí no 2018. As inundacións nos últimos días no país deixa polo menos 14 mortos, 41 feridos, 5300 casas destruídas e uns 70000 damnificados.
12 de novembro Estados Unidos: Incendios forestais de California en novembro do 2018. Os numerosos incendios forestais que afectan ao estado de California deixan o seguinte saldo: O incendio Camp afecta ao Norte do estado, case queimou 45000 hectáreas, matou a 29 persoas. O incendio Woolsey calcinou 34600 hectáreas, matou 2 persoas. O terceiro, Hill, queimou 1800 hectáreas. Hai 228 persoas que se encontran desaparecidas e máis de 300000 persoas tiveron que abandonar os seus fogares.
Decembro
22 de decembro Indonesia: Tsunami nas costas do estreito de Sonda no 2018. A erupción do volcán indonesio Anak Krakatoa provocou un alude submarino, co que se produciu un tsunami que acabou nas costas do estreito de Sonda. O número de vítimas mortais ascende a 373 e 1459 persoas feridas. Hai 5665 desprazados, danos en 611 vivendas, 69 hoteis, 60 tendas e 420 barcos. O número de desaparecidos é de 128 persoas.